Koronavírus - a második hullám Fél évvel a koronavírus-világjárvány tavaszi kitörése után megérkezett a pandémia második hulláma. A fertőzöttek számának radikális emelkedése egyre több országot kényszerít ismét korlátozások bevezetésére annak ellenére, hogy a világgazdaság még magához sem tért a tavaszi járványkitörés hatásaitól. A jelek szerint a második hullám Magyarországot is elérte. Kövesse híreinket!

A veszélyhelyzet ideje alatt a ferencvárosi önkormányzat rendkívüli pandémiás járadékot nyújt azoknak a kilencedik kerületi lakosoknak, akiknek a járvány hatásai miatt megszűnt a jövedelme – írta Facebook-oldalán a kerület polgármestere.

Baranyi Krisztina a posztban azt írja, 300 millió forintot különíttetek el erre a célra, hogy segítsenek a váratlanul bajba jutott embereknek átvészelni ezt az időszakot.

A rendkívüli járadékot április közepétől lehet igényelni, a részleteket hamarosan közzéteszik.